《丁卯仲春入五羊黄元卿陈太素两国学招集太素海上亭时太素欲为余决东官卜筑之策》
明代·张萱

移家来自展旗峰，越秀东褊一径通。绕槛池连珠海涨，窥帘山倩白云封。

多君好客频投辖，老我寻春独杖筇。安得千金买同里，诗盟酒社日从容。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。